ΓΡΑΠΤΗ ΕΡΩΤΗΣΗ E-2884/02

υποβολή: Erik Meijer (GUE/NGL) προς την Επιτροπή

(14 Οκτωβρίου 2002)

Θέμα: Ανεπαρκής εφαρμογή των κανόνων για τη διασφάλιση της ορθής μεταχείρισης ζωντανών ζώων κατά τη μεταφορά τους

1. Γνωρίζει η Επιτροπή ότι σε μια έκθεση, η οποία δημοσιεύθηκε στην Ευρωπαϊκή Φωνή της 19ης Σεπτεμβρίου 2002, η εκπρόσωπος της Επιτροπής για την ορθή μεταχείριση των ζώων, Beate Gminder, μνημονεύθηκε να λέει ότι η Επιτροπή θα κινήσει διαδικασία για παράβαση εναντίον κρατών μελών, τα οποία δεν εφήρμοσαν επαρκώς τους κανόνες για τη διασφάλιση της ορθής μεταχείρισης ζωντανών ζώων κατά τη μεταφορά τους·

2. Συμφωνεί η Επιτροπή ότι τα πορίσματα που γνωστοποιούνται στο προαναφερθέν άρθρο καταδεικνύουν ότι έχουν σημειωθεί και συνεχίζουν να σημειώνονται ανεπίτρεπτες παραβάσεις του δικαίου, όπως παραδείγματος χάρη η παράλειψη να τηρηθούν θεσπισμένες από τον νόμο περίοδοι ανάπαυσης για ζώα σε ταξίδια μεγάλης διάρκειας και η παράλειψη να τους παρέχουν πρόσβαση σε πόσιμο νερό·

3. Αμφισβητεί ή αποδέχεται η Επιτροπή τα πορίσματα της Ευρωομάδας για την Ορθή Μεταχείριση των Ζώων σχετικά με το ότι τα περιστατικά πού έχουν απαριθμηθεί στο άρθρο δεν είναι μεμονωμένες καταχρήσεις, αλλά μέρος ενός διαδεδομένου προτύπου άσκοπης επιβολής πόνου στα ζώα·

4. Σχεδιάζει η Επιτροπή να κινήσει διαδικασία για παράβαση ή να διεξάγει περαιτέρω έρευνες, οι οποίες θα καταλήξουν ενδεχομένως σε τέτοια δικαστική δράση· Εάν όχι, ποιά εναλλακτική πορεία δράσης προτείνει ώστε να διασφαλίσει ότι το δίκαιο τηρείται και ότι τα ζώα δενφίστανται άσκοπα πόνο·

Απάντηση του κ. Byrne εξ ονόματος της Επιτροπής

(20 Νοεμβρίου 2002)

1. Η Επιτροπή έλαβε γνώση του άρθρου της εφημερίδας το οποίο αναφέρει ο αξιότιμος βουλευτής. Ωστόσο η Επιτροπή δεν έλαβε καμία καταγγελία από τις αναφερόμενες εταιρίες προστασίας των ζώων ή από οποιοδήποτε άλλο ενδιαφερόμενο πρόσωπο ή οργάνωση για το εν λόγω περιστατικό. Η δημοσιευθείσα έκθεση παραλείπει να δώσει λεπτομέρειες όπως η ημερομηνία του περιστατικού, η ταυτότητα του μεταφορέα ή ο τόπος όπου βρέθηκαν νεκροί οι χοίροι, και, κατά συνέπεια, η ίδια η έκθεση δεν αποτελεί επαρκή βάση για περαιτέρω ενέργειες από την Επιτροπή.

2.-3. Τα κράτη μέλη έχουν την ευθύνη για την εφαρμογή στην πράξη της κοινοτικής νομοθεσίας που διέπει την προστασία των ζώων κατά τη μεταφορά τους. Η ανεπαρκής εφαρμογή από τα κράτη μέλη μπορεί να έχει ως συνέπεια περιστατικά του τύπου στον οποίο αναφέρεται ο αξιότιμος βουλευτής.

4. Η Επιτροπή πραγματοποιεί πάντα έρευνα σχετικά με βάσιμες καταγγελίες σε σχέση με την κοινοτική νομοθεσία για την ορθή μεταχείριση των ζώων και παρεμβαίνει κανονικά στα εμπλεκόμενα κράτη μέλη κυρίως με σκοπό να δοθούν εγγυήσεις ότι θα ληφθούν επαρκή μέτρα κατά των μεταφορέων που δεν τήρησαν τιςποχρεώσεις τους και για την πρόληψη παρόμοιων περιστατικών.

Η Επιτροπή είναι έτοιμη να κινήσει διαδικασία επί παραβάσει σύμφωνα με το άρθρο 226 της Συνθήκης ΕΚ στις ενδεδειγμένες περιπτώσεις της μη τήρησης από τα κράτη μέλη τωνποχρεώσεών τους σύμφωνα με την κοινοτική νομοθεσία σε αυτό τον τομέα. Άλλωστε το έχει ήδη κάνει επανειλημμένα.

Εντούτοις, η συστηματική χρήση της διαδικασίας επί παραβάσει δεν είναι οπωσδήποτε η καλύτερη λύση λόγω των εξαιρετικά μακροχρόνιων προθεσμιών που συνεπάγεται και επειδή η απόδειξη επιμέρους ανεπαρκειών δεν μπορεί να οδηγήσει σε συμπέρασμα για τη γενική κατάσταση σε ένα κράτος μέλος. Συνεπώς, μια διαδικασία επί παραβάσει με βάση ένα μεμονωμένο περιστατικό ή μεμονωμένα περιστατικά μπορεί να είναι δύσκολο να αιτιολογηθεί ως αποτέλεσμα γενικευμένης παράλειψης ενός κράτους μέλους, ιδίως όταν ένα κράτος μέλος έχει λάβει μέτρα για να αντιμετωπίσει την κατάσταση.

Επισημαίνεται ότι το Γραφείο Τροφίμων και Κτηνιατρικών Θεμάτων της Επιτροπής οργανώνει περιοδικές αποστολές επιθεώρησης σε σχέση με την κοινοτική νομοθεσία για την ορθή μεταχείριση των ζώων και ιδίως την εφαρμογή στα κράτη μέλη των κανόνων για τη μεταφορά των ζώων. Όταν αυτές οι αποστολές διαπιστώνουν ελλείψεις, διατυπώνονται σχετικές συστάσεις στα κράτη μέλη και κατόπιν παρακολουθείται η τήρηση των συστάσεων αυτών.

Τέλος, πρέπει επίσης να αναγνωριστεί ότι στην πράξη η οδηγία 91/628/ΕΟΚ του Συμβουλίου, της 19ης Νοεμβρίου 1991, για την προστασία των ζώων κατά τη μεταφορά(1) όπως τροποποιήθηκε από την οδηγία 95/29/ΕΚ της 29ης Ιουνίου 1995(2) προκάλεσε σημαντικά προβλήματα ερμηνείας, τα οποία είχαν ως αποτέλεσμα δυσκολίες στην εφαρμογή. Κατά συνέπεια, η Επιτροπή σκοπεύει ναποβάλει το ταχύτερο δυνατό πρόταση αναθεώρησης της νομοθεσίας σχετικά με το θέμα αυτό ώστε να αποφευχθούν οι δυσκολίες εφαρμογής που αντιμετωπίζονται με την ισχύουσα οδηγία.

(1) ΕΕ L 340 της 11.12.1991.

(2) ΕΕ L 148 της 30.6.1995.